Diari Oficial de la Generalitat Valenciana


Sumari del DOGV 6692, del 16-01-2012 (2012/298)

RESOLUCIÓ de 4 de gener de 2012, de la directora gerent de l'Institut Valencià d'Atenció a Persones amb Discapacitat i Acció Social (IVADIS), sobre la delegació de competències en altres càrrecs directius de l'IVADIS.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/298


Data del document
:   04-01-2012

Organisme emissor
:   Institut Valencià d'Atenció als Discapacitats i Acció Social

Tipus de document
:   Resolució

RESOLUCIÓ de 4 de gener de 2012, de la directora gerent de l'Institut Valencià d'Atenció a Persones amb Discapacitat i Acció Social (IVADIS), sobre la delegació de competències en altres càrrecs directius de l'IVADIS. [2012/298]  
El volum, l'estructura, la dispersió geogràfica i la diversitat d'assumptes que han de ser resolts per la directora gerent de l'Institut Valencià d'Atenció a les Persones amb Discapacitat i Acció Social, d'ara en avant IVADIS, en les matèries que li han sigut atribuïdes en el Decret 125/2001, de 10 de juliol, del Govern Valencià, fan necessitar que algunes de les competències atribuïdes siguen delegades en altres càrrecs directius de l'entitat, i aconseguir d'esta manera major agilitat i eficàcia en l'actuació de l'IVADIS, la qual cosa redunda directament en benefici tant de les persones físiques i/o jurídiques que es relacionen amb este com del mateix institut, que d'esta manera aconseguix una major operativitat en el seu funcionament.  
Per tot això, de conformitat amb el que establix l'article 13 de la Llei 30/1992, de Règim Jurídic de les Administracions i Procediment Administratiu Comú, resolc:  
  
Primer. Facultats delegades  
Es deleguen en la persona titular de la Delegació Interprovincial de l'IVADIS les facultats en les matèries que a continuació es detallen:  
a) Coordinar, planificar i controlar les activitats de l'IVADIS, necessàries per al compliment dels fins atribuïts a este.  
b) Execució i/o seguiment dels acords adoptats pel Consell Rector.  
  
c) Elevar la proposta d'esborrany al director/a gerent de l'avantprojecte de pressupostos de l'IVADIS.  
d) Seguir i disposar comptes corrents, d'estalvi i de crèdit de l'entitat.  
e) Contractació laboral de personal eventual o interí de l'entitat, incloses les gestions relacionades amb les dites contractacions davant de la Tresoreria de la Seguretat Social, l'Inem/SERVEF i l'Institut de la Seguretat Social o organismes que els substituïsquen.  
f) Realització de contractes menors de subministrament, de prestació de servicis i d'obres.  
g) Coordinar administrativament tots els servicis, unitats i dependències de l'IVADIS, així com supervisar el personal adscrits a estos.  
  
h) Elevar la proposta al director/a gerent de la memòria de gestió de l'institut al director/a gerent.  
i) Exercir en nom del director/a gerent la presidència en les comissions de treball que es constituïsquen en els distints àmbits de la gestió ordinària de l'entitat.  
  
Segon. Suplència de la directora gerent  
En cas de vacant, suplència o malaltia de la persona que ocupe el càrrec de directora gerent de l'entitat, la suplència correspondrà automàticament, mentre perdure aquella situació, al delegat interprovincial de l'IVADIS, i la dita representació recaurà en la persona que ocupe el lloc.  
  
Tercer. Avocació de la delegació de competències  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 13.6 de la Llei del Règim Jurídic de les Administracions Públiques i del Procediment Comú. Les atribucions delegades en la present resolució podran ser avocades, en els termes i amb els requisits que establix la mencionada llei.  
  
Quart. Exercici delegació de competències  
En tots aquells supòsits en què es faça ús de la present delegació, haurà de fer-se constar expressament en la resolució o acte que s'adopte, i es consideraran dictades per l'òrgan delegatori.  
  
Quint. Prohibició de subdelegació  
Les atribucions exercides per delegació no podran ser objecte de delegació en un altre òrgan.  
  
Sext. Derogació de delegacions de competències anteriors  
Queden sense efecte les anteriors delegacions de competències conferides pel director gerent de l'IVADIS.  
  
Sèptim. Eficàcia  
La present resolució de delegació de competències produirà efectes a partir de l'endemà de la seua publicació en el Diari Oficial de la Comunitat Valenciana.  
  
València, 4 de gener de 2012.- La directora gerent de l'IVADIS: Carolina Salvador Moliner.